CELEX: 62017TN0175
Language: da
Date: 2017-03-15 00:00:00
Title: Sag T-175/17: Sag anlagt den 15. marts 2017 — Ostvesta mod Kommissionen

14.8.2017   
            
            
               DA
            
            
               Den Europæiske Unions Tidende
            
            
               C 269/26
            
         Sag anlagt den 15. marts 2017 — Ostvesta mod Kommissionen
   (Sag T-175/17)
   (2017/C 269/38)
   Processprog: lettisk
   
      Parter
   
   
      Sagsøger: Ostvesta SIA (Riga, Letland) (ved advokat J. Davidovičs)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Det Europæiske Kontor for Bekæmpelse af Svigs (OLAF) kontrolrapport THOR (2013) 11413-07/05/2013, herunder de 15 bilag hertil, den endelige rapport OF/2010/0827/B1, rapport nr. OF/2010/0827, rapport THOR (2011) 27463 og de anbefalede foranstaltninger, der er vedtaget i henhold til disse, annulleres, henset til de alvorlige uregelmæssigheder, som rapporterne er behæftet med.
            
         
               —
            
            
               Sagsøgte tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført to anbringender.
   
               1.
            
            
               Første anbringende om, at de anfægtede retsakter har bindende virkning for statens skattemyndigheder og retsinstanser og medfører umiddelbare retsvirkninger, der er skadende for sagsøgerens interesser og personlige og effektive rettigheder, idet retsakterne ændrer sagsøgerens retsstilling, hvorfor de må anses for at være anfægtelige retsakter, der kan gøres til genstand for søgsmål, under hensyn til:
               
                           —
                        
                        
                           karakteren af den told, der er omfattet af »Den Europæiske Unions egne indtægter«, og de deraf følgende forpligtelser for medlemsstaterne, som skal opkræve denne told
                        
                     
                           —
                        
                        
                           karakteren af OLAF som administrativt undersøgelsesorgan, der indtræder i Kommissionens funktioner i forbindelse med eksterne undersøgelser
                        
                     
                           —
                        
                        
                           Europa-Kommissionens rolle som institution, der har udøvende funktioner ved anvendelsen af EU’s toldkodeks.
                        
                     
         
               2.
            
            
               Andet anbringende om, at de anfægtede retsakter er retsstridige og behæftet med uregelmæssigheder, idet:
               
                           —
                        
                        
                           Retsakterne ikke indeholder nogen af de væsentlige elementer, der er omhandlet i Europa-Parlamentets og Rådets forordning (EU, Euratom) nr. 883/2013 af 11. september 2013, dvs. de indeholder ikke oplysninger om hverken undersøgelsens processuelle garantier, de personer, som deltager i undersøgelsen, høringen af sagsøgerens juridiske repræsentanter eller den foreløbige juridiske vurdering.
                        
                     
                           —
                        
                        
                           Afvisningen af de kompetente myndigheders ansvar er ubegrundet og modsigende.
                        
                     
                           —
                        
                        
                           OLAF har tilsidesat sin forpligtelse til at udføre undersøgelsen objektivt og upartisk under overholdelse af princippet om uskyldsformodning.
                        
                     
                           —
                        
                        
                           Kontrolrapporten og den endelige rapport indeholder forkerte oplysninger pga. en utilstrækkelig undersøgelse eller mangler ved undersøgelsen.
                        
                     
                           —
                        
                        
                           Fællesskabsretlig lovgivning om antidumpingtold er blevet tilsidesat og anvendt forkert.
                        
                     
                           —
                        
                        
                           Fællesskabsretlig lovgivning og Taiwans lovgivning om den forpligtelse, der er pålagt det taiwanske BOFT [Bureau of Foreign Trade], til at kontrollere oprindelsen af de varer, som det udsteder certifikater for, er blevet tilsidesat og anvendt forkert.
                        
                     
                           —
                        
                        
                           Artikel 220, stk. 2, litra b), i Rådets forordning (EØF) nr. 2913/92 af 12. oktober 1992 om indførelse af en EF-toldkodeks er blevet tilsidesat og anvendt forkert.
                        
                     
                           —
                        
                        
                           Traktaterne og retsreglerne vedrørende deres anvendelse samt EU’s charter om grundlæggende rettigheder, herunder artikel 41, er blevet tilsidesat.